ai4bharat/Pralekha huggingface dataset:
மனித வள மேம்பாட்டு அமைச்சகம்
அனுபவ ரீதியான கல்வியை வழங்குவதற்காகவே தேசிய கல்விக் கொள்கை உருவாக்கம்: டாக்டர் ரமேஷ் பொக்ரியால் 'நிஷாங்க்'
நாம் மரணிக்கும் வரை கற்றுக்கொண்டே இருக்க வேண்டும் என்றும், அனுபவம் வாய்ந்த உலகமே சிறந்த கல்வியாளர் என்றும் சுவாமி விவேகானந்தா எப்போதும் கூறுவார். மத்திய கல்வி அமைச்சர் டாக்டர் ரமேஷ் பொக்ரியால் 'நிஷாங்க்', இராமகிருஷ்ணா மிஷன் விவேகானந்தா கல்வி மற்றும் ஆராய்ச்சி நிறுவனம் ஏற்பாடு செய்திருந்த கருத்தரங்கு ஒன்றில் கலந்துகொண்டு பேசியபோது இந்த வரிகளைக் குறிப்பிட்டார். கல்வி குறித்த சுவாமி விவேகானந்தரின் தொலைநோக்குப் பார்வை மற்றும் தேசிய கல்விக்கொள்கை 2020 என்ற தலைப்பில் இந்த கருத்தரங்கு நடைபெற்றது. நிகழ்ச்சியில் பேசிய அமைச்சர், முன் காலத்தில் பல்வேறு நாடுகளைச் சேர்ந்த மாணவர்கள் நாலந்தா மற்றும் தக்சசீலா உள்ளிட்ட பல்கலைக்கழகங்களில் அறிவியல் மற்றும் கலை சார்ந்த படிப்புகளைப் பயில ஆர்வம் காட்டியதாக கூறினார். வசுதேவ குடும்பகம் என்ற இந்தியாவின் தொலைநோக்குப் பார்வையுடன், சுவாமி விவேகானந்தாவின் குறிக்கோள் ஒத்திருந்ததாகவும், தற்போதைய காலகட்டத்தில் அனுபவத்துடன் கூடிய கல்விக்கு முன்னுரிமை வழங்கும் கல்விக் கொள்கை இதனுடன் பொருந்தி இருப்பதாகவும் அவர் மேலும் தெரிவித்தார்.
அனுபவ ரீதியான கல்வியை வழங்கும் நோக்கத்துடனே, மத்திய அரசு தேசிய கல்விக் கொள்கை 2020ஐ உருவாக்கியுள்ளதாக அவர் குறிப்பிட்டார். கல்வியை தேசிய மற்றும் சர்வதேச மயமாக்குவதுடன் முழுமையானதாக மாற்றும் முயற்சியிலும், இதுகுறித்த சுவாமி விவேகானந்தரின் குறிக்கோளை நிறைவேற்றும் வகையிலும் தேசியக் கல்விக் கொள்கை 2020 வடிவமைக்கப்பட்டு இருப்பதாகவும், டாக்டர் ரமேஷ் பொக்ரியால் 'நிஷாங்க்' தெரிவித்தார்.
சுவாமி விவேகானந்தா குறிப்பிட்டதைப் போல அறிவியல் துறையில் போதிய கல்வியைப் போதிக்கும் வகையிலும், புதுமையான கண்டுபிடிப்புகளுக்குப் போதிய முக்கியத்துவம் அளிக்கும் வகையிலும் இந்த தேசிய கல்விக் கொள்கையில் மாற்றங்கள் ஏற்படுத்தப்பட்டு இருப்பதாக அவர் கூறினார்.
தாய்மொழி கல்விக்குக் கூடுதல் முக்கியத்துவம் வழங்குவதே இந்த கல்விக் கொள்கையின் நோக்கம் என்றார் அவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1665906
-----
(Visitor Counter : 103
வெளியுறவுத்துறை அமைச்சகம்
இந்தியாவுக்கும். பிரான்சுக்கும் இடையே குடிபெயர்வு மற்றும் தற்காலிக மக்கள் போக்குவரத்து ஒத்துழைப்பு உடன்பாடு உறுதி செய்யப்பட்டதற்கு மத்திய அமைச்சரவை ஒப்புதல்
இந்தியாவுக்கும். பிரான்சுக்கும் இடையே குடிபெயர்வு மற்றும் தற்காலிக மக்கள் போக்குவரத்து ஒத்துழைப்பு உடன்பாடு உறுதி செய்யப்பட்டதற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தது. 2018 மார்ச் மாதம் பிரான்ஸ் அதிபர் இந்தியாவில் அரசுமுறைப் பயணம் மேற்கொண்டபோது இந்த உடன்பாடு கையெழுத்தானது.
இரு நாடுகளின் மக்கள் தொடர்புகளை மேம்படுத்துதல், மாணவர்கள், கல்வியாளர்கள், ஆராய்ச்சியாளர்கள், பயிற்சி பெற்ற தொழில் புரிவோர் ஆகியோர் தற்காலிகமாக ஒரு நாட்டிலிருந்து மற்றொரு நாட்டுக்கு சென்று வருவதை எளிமையாக்குதல் ஆகியவற்றில் இந்த உடன்பாடு முக்கிய திருப்பமாக அமைகிறது. பிரான்ஸ் நாட்டுடன் விரைவாக விரிவடைந்து வரும் இந்தியாவின் பன்முக உறவுகளின் அடையாள சின்னமாக இந்த உடன்பாடு அமைகிறது. இரு தரப்புக்கும் இடையே அதிகரித்து வரும் நம்பிக்கையின் அடையாளமாகவும் இது திகழ்கிறது.
இந்த உடன்பாடு முதலில் 7 ஆண்டுகளுக்கு அமலில் இருக்கும். தானாகவே புதுப்பித்துக் கொள்ளும் அம்சமும் இந்த உடன்பாட்டில் இணைக்கப்பட்டுள்ளது. கூட்டுப் பணிக்குழு மூலமான கண்காணிப்பு அமைப்புக்கும் இதில் வகை செய்யப்பட்டுள்ளது.
உள்துறை அமைச்சகம்
தனியார் மருத்துவமனைகளில் மருத்துவப் பரிசோதனைகள் மற்றும் சிகிச்சைக்கான அதிகபட்ச கட்டணம் குறித்த சுகாதாரக் கணக்கெடுப்புகளில், கோவிட்-19 கையாள்வது தொடர்பாக மத்திய உள்துறை அமைச்சர் திரு அமித்ஷாவின் அறிவுறுத்தல்கள் டெல்லியில் ஒழுங்குபடுத்தப்பட்டுள்ளன.
டெல்லி மக்களுக்கு நிவாரணம் அளிப்பதில் மோடி அரசின் கடைமையை வெளிப்படுத்தும் வகையில், பிரதமர் திரு நரேந்திர மோடியின் அறிவுறுத்தலின் பேரில், மத்திய உள்துறை அமைச்சர் திரு அமித் ஷா, டெல்லியில் கோவிட்-19 நிலைமை குறித்து தனிப்பட்ட முறையில் கண்காணித்து வருகிறார். டெல்லியில் கோவிட்-19 நிலைமை குறித்து கடந்த சில நாட்களில் தொடர்ச்சியாக தனது தலைமையில் நடைபெற்ற கூட்டங்களின் போது மத்திய அமைச்சர் அமித் ஷா அளித்த அறிவுறுத்தல்களின்படி, டெல்லியில் 242 கட்டுப்பாட்டு மண்டலங்களில் வீடு வீடாக சுகாதார கணக்கெடுப்பு மேற்கொள்ளப்பட்டு நேற்று முடிக்கப்பட்டது. மொத்தம் 2.3 லட்சம் பேர் இதில் ஆய்வு செய்யப்பட்டனர்.
மேலும், மத்திய உள்துறை அமைச்சரின் அறிவுறுத்தலின் பேரில், மருத்துவப் பரிசோதனை செய்யும் திறனை மேம்படுத்தவும், பரிசோதனை முடிவுகளை விரைவாக வழங்கவும், டெல்லியில் தீவிர ஆன்டிஜென் பரிசோதனை நடைமுறையின் படி மருத்துவப் பரிசோதனை நேற்று தொடங்கப்பட்டது. 193 மருத்துவப் பரிசோதனை மையங்களில் மொத்தம் 7.040 பேருக்கு பரிசோதனை செய்யப்பட்டுள்ளது. வரக் கூடிய நாட்களில் இன்னும் அதிகமானோருக்கு மருத்துவப் பரிசோதனைகள் நடத்தப்படும்.
திரு அமித் ஷா மேற்கொண்ட முடிவைத் தொடர்ந்து மாதிரிகள் பரிசோதனை எண்ணிக்கை இரட்டிப்பாக அதிகரிக்கப்பட்டது. 2020 ஜூன் 15 முதல் 17 ஆம் தேதி வரையில் 27,263 பரிசோதனை சாம்பிள்கள் சேகரிக்கப்பட்டுள்ளன. முன்பு இது 4,000-4,500 என்ற நிலையில் இருந்து வந்தது.
டெல்லியில் சாமானிய மக்களுக்கு நிவாரணம் அளிக்கும் வகையில், நிதிஆயோக் உறுப்பினர் டாக்டர். வி.கே. பவுல் தலைமையில் ஒரு கமிட்டியை உருவாக்கினார். டெல்லியில் கோவிட்-19 நோயாளிகளுக்கு 60 சதவீத படுக்கைகளுக்கு தனியார் மருத்துவமனைகள் வசூலிப்பதற்கான கட்டணத்தை நிர்ணயிக்க இந்தக் குழு அமைக்கப்பட்டது. தனிமைப்படுத்தல் படுக்கைகள், வென்டிலேட்டர் வசதி தேவைப்படாத தீவிர சிகிச்சைப் பிரிவுகள் மற்றும் வென்டிலேட்டர் வசதி தேவைப்படும் தீவிர சிகிச்சைப் பிரிவுகளுக்கான கட்டணங்களை இந்தக் குழு நிர்ணயித்துள்ளது.
கோவிட்-19 நோய்த் தாக்குதலுக்கு டெல்லி தனியார் மருத்துவமனைகளில் வசூலிப்பதற்கான புதிய கட்டண விகிதம்
|
|
பிரிவு

|
|
புதிய கட்டணங்கள் 

|
|
பழைய கட்டணங்கள் 

|
|
தனிமைப்படுத்தல் படுக்கைகள்
|
|
ரூ. 8000 – 10000
|
|
ரூ. 24000 - 25000
|
|
வென்டிலேட்டர் வசதி தேவைப்படாத தீவிர சிகிச்சைப் பிரிவுகள்
|
|
ரூ. 13000 – 15000
|
|
ரூ. 34000 - 43000
|
|
வென்டிலேட்டர் வசதி தேவைப்படும் தீவிர சிகிச்சைப் பிரிவுகள்
|
|
ரூ. 15000 – 18000
|
|
ரூ. 44000 - 54000
இந்தக் கமிட்டி ஒரு நாளுக்கு  ரூ. 8,000 - ரூ.10,000 வரையிலும், ஒரு நாளுக்கு  ரூ.13,000 - 15,000 வரையிலும், ஒரு நாளுக்கு  ரூ.15,000 - 18,000 வரையிலும் என்று முறையே தனிமைப்படுத்தல் படுக்கைகள், வென்டிலேட்டர் வசதி தேவைப்படாத தீவிர சிகிச்சைப் பிரிவுகள் மற்றும் வென்டிலேட்டர் வசதி தேவைப்படும் தீவிர சிகிச்சைப் பிரிவுகளுக்குக் கட்டணங்களை நிர்ணயித்துள்ளது. அனைத்து தனியார் மருத்துவமனைகளுக்கும் இது பொருந்தும் . இப்போதுள்ள ஒரு நாளுக்கு ரூ. 24,000 - 25,000 , ரூ. 34,000 - 43,000 , ரூ.44,000 - 54,000  என்பதில் இருந்து இது குறைக்கப் பட்டுள்ளது.
(Visitor Counter : 153
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 31.10.2017 அன்று ஒரு பீப்பாய்க்கு 59.03 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 31.10.2017 அன்று ஒரு பீப்பாய்க்கு 59.03 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயு துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 30.10.2017 அன்று 58.92 அமெரிக்க டாலராக இருந்த கச்சா எண்ணெயின் விலை 31.10.2017 அன்று 59.03 அமெரிக்க டாலராக அதிகரித்துள்ளது.
இந்திய ரூபாயில் கச்சா எண்ணெயின் மதிப்பு 31.10.2017 ரூ. 3823.41 ஆகவும் 30.10.2017 அன்று ரூ. 3826.21 ஆகவும் இருந்தது. 30.10.2017 அன்று ரூ. 64.93 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 31.10.2017 அன்று ரூ. 64.77 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
அக்டோபர் 26, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
59.03

|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3823.41

|
|
டாலருக்கு நிகரான இந்திய ரூபாயின் மாற்று மதிப்பு
|
|
64.77

(
குடியரசுத் தலைவர் செயலகம்
உச்சநீதிமன்றத் தலைமை நீதிபதி உதய் உமேஷ் லலித் பதவியேற்றார்
குடியரசுத் தலைவர் மாளிகையின் மையமண்டபத்தில் இன்று  காலை 10:30 மணிக்கு நடைபெற்ற விழாவில் உச்சநீதிமன்றத் தலைமை நீதிபதியாக உதய் உமேஷ் லலித் பதவியேற்றார். குடியரசுத் தலைவர் முன்னிலையில் அவர் பதவிப் பிரமாணம் எடுத்துக்கொண்டார்.
சுகாதாரம் மற்றும் குடும்ப நலத்துறை அமைச்சகம்
மூன்றாவது நாளாக ஒரு நாளில் குணமடைவோர் எண்ணிக்கை தொடர்ந்து அதிகரிப்பு, கடந்த 24 மணி நேரத்தில் 34,602 கொவிட் நோயாளிகள் குணமாகி வீடு திரும்பினர்
தொடர்ந்து மூன்றாவது நாளாக, ஒரு நாளில் கொவிட்-19 தொற்றிலிருந்து குணமடைவோரின் எண்ணிக்கை அதிகரித்துள்ளது. கடந்த 24 மணி நேரத்தில் மட்டும் 34,602 நோயாளிகள் குணமடைந்துள்ளனர். இதனால் குணமடைந்தவர்களின் மொத்த எண்ணிக்கை 8 லட்சத்தைக் கடந்துள்ளது. தற்போது இந்த எண்ணிக்கை 8,17,208 ஆகும். இதனால் கொவிட்-19 தொற்றிலிருந்து நோயாளிகள் குணமடையும் விகிதம் 63.45 விழுக்காடு என்ற புதிய உச்சத்தை எட்டியுள்ளது.
கொவிட்-19 தொற்றினால் சிகிச்சை பெற்று வருபவர்களை  விட 3,77,073 பேர் அதிகமாக குணமடைந்துள்ளனர். இந்த இடைவெளியானது தொடர்ந்து அதிகரித்து வருகிறது.
மாநில, யூனியன் பிரதேச அரசுகளுடன் இணைந்து மத்திய அரசு மேற்கொண்டு வரும் நடவடிக்கைகளாலும், முன்னணியில் உள்ள மருத்துவப் பணியாளர்களின் அர்ப்பணிப்பாலும், குணமடைவோர் விகிதம் அதிகரித்து, இறப்பு விகிதம் தொடர்ந்து குறைகிறது. தற்போது இத்தொற்றினால் இறப்பவர்களின் விகிதம் 2.38 விழுக்காடு மட்டுமே.
நிதி அமைச்சகம்
மத்திய நிதிநிலை அறிக்கை 2021-22: சாலை போக்குவரத்து நெடுஞ்சாலை அமைச்சகத்திற்கு ரூ.1,18,101 கோடி ஒதுக்கீடு
இதுவரை இல்லாத வகையில் ரூ. 1,08,230 கோடி, மூலதனமாக அறிவிப்பு
பாரத்மாலா பரியோஜனா திட்டத்தின் கீழ் 2022-ஆம் ஆண்டு மார்ச் மாதத்திற்குள் மேலும் 8500 கிலோமீட்டருக்கு அனுமதி வழங்க இலக்கு
2022-ஆம் ஆண்டு மார்ச் மாதத்திற்குள் 11,000 கிலோமீட்டர் தேசிய நெடுஞ்சாலைத் தடம் நிறைவடையும்.
பல்வேறு பொருளாதார வழித்தடங்கள் அமைக்க திட்டமிடப்பட்டுள்ளன
2021-22 மத்திய நிதிநிலை அறிக்கையில் சாலைகளின் உள்கட்டமைப்பை மேம்படுத்துவதற்காக ஏராளமான அறிவிப்புகளை மத்திய நிதி மற்றும் பெரு நிறுவன விவகாரங்கள் அமைச்சர் திருமதி நிர்மலா சீதாராமன் வெளியிட்டார். மத்திய சாலை போக்குவரத்து நெடுஞ்சாலை அமைச்சகத்திற்கு ரூ. 1,18,101 கோடி நிதி ஒதுக்கப்பட்டுள்ளது. இதுவரை இல்லாத வகையில் அதிகளவில் ரூ. 1,08,230 கோடி, மூலதனமாக வழங்கப்பட்டுள்ளது.
ரூ. 5.35 லட்சம் கோடி மதிப்பிலான பாரத்மாலா பரியோஜனா திட்டத்தின் கீழ் ரூ. 3.3 லட்சம் கோடி மதிப்பில் அனுமதி வழங்கப்பட்டுள்ள 13000 கிலோ மீட்டருக்கும் அதிகமான சாலைகளில் 3800 கிலோமீட்டர் சாலைகள் அமைக்கப்பட்டுள்ளதாக அமைச்சர் மக்களவையில் அறிவித்தார். வரும் 2022-ஆம் ஆண்டு மார்ச் மாதத்திற்குள் மேலும் 8500 கிலோ மீட்டருக்கு அனுமதி வழங்கப்படுவதுடன், கூடுதலாக 11000 கிலோ மீட்டர் தேசிய நெடுஞ்சாலைத் தடமும் நிறைவடையும்.
சாலை உள்கட்டமைப்பை மேம்படுத்துவதற்கு பல்வேறு பொருளாதார வழித்தடங்கள் அமைக்க திட்டமிடப்பட்டிருப்பதாகவும் திருமதி நிர்மலா சீதாராமன் கூறினார்:
1. தமிழகத்தில் 3,500 கிலோமீட்டர் தொலைவுக்கான தேசிய நெடுஞ்சாலைகள் அமைக்கும் பணி ரூ.1.03 லட்சம் கோடி செலவில் அடுத்த ஆண்டு தொடங்கவுள்ளது. மதுரை-கொல்லம், சித்தூர்-தச்சூர் வழித்தடங்களில் இந்த தேசிய நெடுஞ்சாலைகள் அமைக்கப்படவுள்ளன.
2. கேரளாவில் 1,100 கிலோமீட்டர் தொலைவுக்கான தேசிய நெடுஞ்சாலைகள் ரூ.65,000 கோடி செலவில் அமைக்கப்படும். கேரளாவில் 600 கிலோமீட்டர் தொலைவிலான மும்பை- கன்னியாகுமரி வழித்தடமும் இதில் அடங்கும்.
3. கொல்கத்தா- சிலிகுரி சாலை மேம்பாட்டுப் பணிகள் உட்பட மேற்கு வங்காளத்தில் 675 கிலோமீட்டர் தொலைவிலான நெடுஞ்சாலைப் பணிகள் ரூ. 25,000 கோடி மதிப்பில் மேற்கொள்ளப்படும்.
4. அசாமில் ரூபாய் 19 ஆயிரம் கோடி மதிப்பில் தேசிய நெடுஞ்சாலைப் பணிகள் தற்போது நடைபெற்று வருகின்றன. அடுத்த மூன்று ஆண்டுகளில் 1300 கிலோமீட்டருக்கும் அதிகமான தேசிய நெடுஞ்சாலைகள் ரூ. 34,000 கோடி மதிப்பில் அமைக்கப்படும்.
முன்னோடி திட்டங்கள்: சாலைகள் மற்றும் நெடுஞ்சாலைகள்:
தமிழ்நாட்டில் 2021-22 ஆம் ஆண்டில் செயல்படுத்தப்பட உள்ள முன்னோடி திட்டங்கள் பின்வருமாறு:
• பெங்களூரு- சென்னை எக்ஸ்பிரஸ் வழித்தடம்: நடப்பு நிதியாண்டில் 278 கிலோமீட்டர் தொலைவிலான பணிகள் தொடங்கும். 2021-22ஆம் ஆண்டில் கட்டுமானப் பணிகள் துவங்கும்
• சென்னை- சேலம் வழித்தடம்: 277 கிலோமீட்டர் எக்ஸ்பிரஸ் வழித்தடத்தில் அனுமதி வழங்கப்பட்டு 2021- 22ஆம் ஆண்டு கட்டுமானப் பணிகள் துவங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1693896
(Visitor Counter : 407
குடியரசுத் தலைவர் செயலகம்
இந்தியக் கடற்படையின் நீர்மூழ்கிக் கப்பல் பிரிவிற்கு குடியரசுத் தலைவரின் கொடி – குடியரசுத் தலைவர் வழங்கினார்
இந்தியக் கடற்படையின் நீர்மூழ்கிக் கப்பல் பிரிவிற்கு குடியரசுத் தலைவரின் கொடி வழங்கப்பட்டது. இந்த கொடியினை குடியரசுத் தலைவர் திரு. ராம் நாத் கோவிந்த் இன்று விசாகபட்டினத்தில் நடைபெற்ற நிகழ்ச்சியில் வழங்கினார்
இந்த நிகழ்ச்சியில் பேசிய குடியரசுத் தலைவர், இந்தியாவின் பொருளாதாரம், பாதுகாப்பு மற்றும் மக்களின் நலனே நமது கடல் சார் துறையின் முக்கிய நோக்கமாக உள்ளது என்று கூறினார். இந்தியாவில் நடைபெறும் வர்த்தகத்தில் 90 சதவீதம் கடல் வழியே நடைபெறுகிறது. இந்த செயல்பாடு இந்திய கடற்படையின் பங்கினை நாட்டின் பாதுகாப்பு மட்டும் அல்லாமல் நாட்டின் வளர்ச்சியில் பங்கு வகிக்கச் செய்கிறது. கடலில் இந்தியாவிற்கு இருக்கும் வலிமைக்கு முக்கிய காரணம் இந்திய கடற்படை. கடல் சார் துறையில் இராணுவ மற்றும் குடிமக்களின் பாதுகாவலனாகவும் விளங்குவதுதான்.
இந்திய கடற்படையின் நீர்மூழ்கி கப்பல் பிரிவு தங்களின் கடமைகளை பெரும் திறமையுடனும் கடுமையான ஆபத்துகள் இடையிலும் நிறைவேற்றி வருகின்றது. அதன் சாதனையைக் கண்டு நமது தேசம் பெருமை அடைகிறது. மேலும், நாட்டின் பாதுகாப்பிற்காக அது ஆற்றும் பங்கினை நமது தேசம் பாராட்டுகிறது.
கடந்த 50 வருடங்களில், அமைதி மற்றும் போர்காலத்தில் இந்தியக் கடற்படையின் நீர்மூழ்கிக் கப்பல் பிரிவு ஆற்றிய அசாதாரண சேவைக்கு அங்கீகாரம் அளிக்கும் வகையில் இன்று குடியரசுத் தலைவரின் கொடி வழங்கப்படுகிறது. இந்த சாதனைக்காக நீர்மூழ்கி கப்பல் வீரர்களுக்கு அவர் வாழ்த்து தெரிவித்தார். இந்தியாவிற்கு சேவை செய்வதற்காக தன் உயிரைத் தியாகம் செய்த வீரர்களுக்கு குடியரசுத் தலைவர் அஞ்சலி செலுத்தினார்.
குடியரசுத் தலைவர் செயலகம்
நேதாஜி சுபாஷ் சந்திரபோஸின் 125-வது பிறந்ததின ஆண்டு முழுக் கொண்டாட்டம்: அவரது உருவப்படத்தைத் திறந்து வைத்தார் குடியரசுத் தலைவர்
குடியரசுத் தலைவர் திரு ராம் நாத் கோவிந்த், நேதாஜி சுபாஷ் சந்திரபோஸின் உருவப்படத்தை குடியரசுத் தலைவர் மாளிகையில் இன்று  திறந்துவைத்தார். நேதாஜி சுபாஷ் சந்திரபோஸின் 125-வது பிறந்தநாளை முன்னிட்டு, வருடம் முழுவதும் நடைபெறவுள்ள கொண்டாட்டங்களின் துவக்கமாக இந்த உருவப்படம் திறந்து வைக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1691502
பிரதமர் அலுவலகம்
திரு அடல் பிகாரி வாஜ்பாயின் பிறந்த நாளில் பிரதமர் அவரை நினைவுகூர்ந்தார்
முன்னாள் பிரதமர் திரு அடல் பிகாரி வாஜ்பாயின் பிறந்த நாளையொட்டி அவருக்குப் பிரதமர் திரு நரேந்திர மோடி புகழாரம் சூட்டியுள்ளார்.
ட்விட்டர் செய்தியில் பிரதமர் கூறியிருப்பதாவது:
"மதிப்புமிகு அடல் அவர்களின் பிறந்தநாளில் அவருக்கு அஞ்சலிகள்.
அடல் அவர்களின் பிறந்தநாளில் அவரை நினைவுகூர்வோம். நாட்டுக்கு அவரின் உயரிய சேவையால் நாம் ஊக்கமடைந்துள்ளோம். வலுவானதாக மற்றும் வளர்ச்சியடைந்ததாக இந்தியாவை மாற்றுவதற்கு தமது வாழ்க்கையை அவர் அர்ப்பணித்தார்.
வளர்ச்சிக்கான அவரது முன்முயற்சிகள் கோடிக்கணக்கான இந்தியர்களிடம் ஆக்கப்பூர்வமான தாக்கத்தை ஏற்படுத்தின”.
----
(
சிறப்பு சேவைகள் மற்றும் கட்டுரைகள்
தேசிய குழந்தை சுகாதாரத் திட்ட மருத்துவர்கள் அம்மா சிறு மருத்துவமனைகளில் பயன்படுத்தப்படவுள்ளனர்
திருச்சிராப்பள்ளியில் 58 அம்மா சிறு மருத்துவமனைகள் திறக்கப்படவுள்ளன
குழந்தைகளின் சுகாதாரத்தைக் கண்காணிக்கவும், மற்றும் ஆரம்பகால மருத்துவச் சேவைகளை அளிக்கவும் ‘ராஷ்ட்ரிய பால் ஸ்வஸ்தய கார்யகிரம்’ என்ற தேசிய குழந்தைகள் சுகாதாரத் திட்டத்தை மத்திய சுகாதாரத்துறை மற்றும் குடும்ப நல அமைச்சகம் கடந்த 2013ஆம் ஆண்டு தொடங்கியது. 18 வயதுக்கு உட்பட்ட குழந்தைகளிடம் நிலவும், 30 சுகாதார நிலைமைகளை முன்கூட்டியே கண்டறிந்து நிர்வகிப்பது இதில் அடங்கும். பிறவிக் குறைபாடுகள், குழந்தைகளிடம் ஏற்படும் நோய்கள், குறைபாடு நிலைமைகள் மற்றும் ஊனம் உள்ளிட்ட வளர்ச்சித் தாமதங்கள் ஆகியவை இந்த நிலைமைகள். குழந்தை சுகாதாரக் கண்காணிப்பு மற்றும் ஆரம்ப கால மருத்துவச் சேவைகள் ஆகியவை குறைபாடுகளைக் குறைத்து, வாழ்க்கையை மேம்படுத்துவதை நோக்கமாகக் கொண்டவை. பிறப்பிலிருந்து குழந்தைப் பருவம் வரை தொடர் கவனிப்பு வழங்குவதும் இதன் நோக்கம். தேசிய சுகாதாரத் திட்டத்தின் கீழ் அனைவருக்கும் சுகாதாரத்தை உறுதி செய்து, இலவச மருத்துவச் சேவைகளை உறுதி செய்வது தான் இதன் நோக்கம்.
தேசிய குழந்தை சுகாதாரத் திட்டத்தின் கீழ் உள்ள மருத்துவர்கள் மற்றும் சுகாதாரப் பணியாளர்கள், தமிழகம் முழுவதும் திறக்கப்படும் புதிய அம்மா சிறு மருத்துவமனைகளில் பயன்படுத்தப்படவுள்ளனர். தமிழகம் முழுவதும் அம்மா சிறு மருத்துவமனைகள் திறக்கப்படுவதை முதல்வர் திரு எடப்பாடி பழனிச்சாமி அறிவித்தார்.
திருச்சிராப்பள்ளி மாவட்டம் முழுவதும், 58 அம்மா சிறு மருத்துவமனைகள் திறக்கப்படும். 3 அம்மா சிறு மருத்துவமனைகள், தமிழக சுற்றுலாத்துறை அமைச்சர் திரு வெல்லமண்டி என்.நடராஜன் மற்றும் பிற்படுத்தப்பட்டோர் மற்றும் சிறுபான்மையினர் நலத்துறை அமைச்சர் திருமதி எஸ்.வளர்மதி ஆகியோரால் புதன் கிழமை தொடங்கி வைக்கப்பட்டன. புதிய அம்மா சிறு மருத்துவமனைகள், சங்கிலியாண்டபுரம் மற்றும் திருச்சி மாநகராட்சி தேனூரில் உள்ள அண்ணா நகர், மணிகண்டத்தில் உள்ள தாயனூர் ஆகிய இடங்களில் செயல்படும். திருவெறும்பூர், மணிகண்டம், ஆனந்தநல்லூர், மணச்சநல்லூர், மணப்பாறை, வையம்பட்டி, லால்குடி, புள்ளம்பாடி, முசிறி, தாத்தையங்கார்பேட்டை, தொட்டியம், துறையூர், உப்பிலியாபுரம் போன்ற திருச்சி ஊரகப் பகுதிகளிலும் அம்மா சிறு மருத்துவமனைகள் திறக்கப்படும். சனிக்கிழமை தவிர மற்ற வேலை நாட்களில் மாநகராட்சி மற்றும் நகராட்சிப் பகுதிகளில் உள்ள அம்மா சிறு மருத்துவமனைகள் காலை 8 மணி முதல் மதியம் 12 மணி வரையிலும், மாலை 4 மணி முதல் இரவு 8 மணி வரையிலும் செயல்படும் மற்றும் நகரப் பஞ்சாயத்து மற்றும் ஊரகப் பகுதிகளில், இது காலை 8 மணி முதல் 12 மணி வரையும், மாலை 4 மணி முதல் இரவு 7 மணி வரையும் செயல்படும். ஒவ்வொரு மருத்துவமனையிலும், ஒரு மருத்துவர், ஒரு செவிலியர் மற்றும் ஒரு சுகாதாரப் பணியாளர் இருப்பர்.
பிரதமர் அலுவலகம்
கர்நாடக மாநிலம் கலபுர்கியில் நேர்ந்த விபத்தில் உயிரிழந்தவர்களுக்கு பிரதமர் இரங்கல்
கர்நாடக மாநிலம் கலபுர்கியில் ஏற்பட்ட விபத்தில் உயிரிழந்தவர்களுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலகம் வெளியிட்ட ட்விட்டர் பதிவில் கூறியிருப்பதாவது;
"கர்நாடகாவின் கலபுர்கி மாவட்டத்தில் நடந்த விபத்தால் வேதனை அடைந்துள்ளேன். தங்கள் அன்புக்குரியவர்களை இழந்தவர்களின் சோகத்தில் நானும் பங்குகொள்கிறேன். காயமடைந்தவர்கள் விரைவில் குணமடைவார்கள் என்று நம்புகிறேன். உள்ளூர் நிர்வாகம் பாதிக்கப்பட்டவர்களுக்கு உதவி வருகிறது’’
எஃகுத்துறை அமைச்சகம்
இந்திய உருக்கு உற்பத்தி நிறுவனம் அதன் உற்பத்தி மற்றும் விற்பனையின் சிறந்த முதல் காலாண்டை பதிவு செய்தது
இந்திய உருக்கு உற்பத்தி நிறுவனம்  2023-24 நிதியாண்டின் முதல் காலாண்டில்  உற்பத்தி மற்றும் விற்பனையில் குறிப்பிடத்தக்க சாதனை படைத்துள்ளது.
திரவ இரும்பு, கச்சா எஃகு மற்றும் விற்க கூடிய எஃகு உற்பத்தி 5.037 மில்லியன் டன் , 4.667 மில்லியன் டன், மற்றும் 4.405 மில்லியன் டன் ஆகியவை முறையே சிறந்த முதல் காலாண்டு முடிவுகளைக் குறிக்கிறது. இந்த புள்ளிவிவரங்கள் இதற்கு முந்தைய சிறந்தவற்றுடன் ஒப்பிடும்போது முறையே 7%, 8% மற்றும் 8 சதவீதம் என்ற குறிப்பிடத்தக்க வளர்ச்சியைக் குறிக்கின்றன .
செயில் நிறுவனம் முதல் காலாண்டில் 3.9 மெட்ரிக் டன் விற்பனை அளவை எட்டியிருப்பதன் மூலம் அதன் மிக உயர்ந்த விற்பனை இலக்கை எட்டியுள்ளது. இதன் மூலம் கடந்தாண்டு இதே கால கட்டத்தில் இருந்ததை விட 24 சதவீதம் கூடுதல் வளர்ச்சி அடைந்ததைக் குறிக்கிறது. திறன் பயன்பாட்டை அதிகரிப்பதிலும், வாடிக்கையாளரின் தேவைகளைப் பூர்த்தி செய்வதிலும் செயில் நிறுவனம் தொடர்ந்து கவனம் செலுத்தி வரும் நிலையில், செயில் நிறுவனம் இந்த சாதனையைப் படைத்துள்ளது.
-----
(AD/AM/KRS
(Visitor Counter : 73
பிரதமர் அலுவலகம்
மகாத்மா பூலே பிறந்த நாள் – பிரதமர் மரியாதை அஞ்சலி
மகாத்மா பூலே பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினர்.
மகாத்மா பூலே பிறந்த நாள் அன்று நான் அவருக்கு தலை வணங்குகிறேன். சமூக சீர்திருத்தம், பெண்களுக்கு அதிகாரம் அளித்தல் மற்றும் கல்வித் துறைக்கான அவரின் சுயநலமற்ற முயற்சிகள் நல்ல தாக்கத்தை ஏற்படுத்தின என்று பிரதமர் கூறியுள்ளார்.
புவி அறிவியல் அமைச்சகம்
ஆந்திரப் பிரதேசம், மேற்கு வங்கம் மற்றும் வடகிழக்கு இந்தியாவில் அடுத்த இரண்டு நாட்களுக்கு மழை பெய்ய வாய்ப்பு
இந்திய வானிலைத் துறையின் தேசிய வானிலை முன்னறிவிப்பு மையம் / மண்டல வானிலை மையம், புது தில்லி, கீழ்கண்ட அறிவிப்பை வெளியிட்டுள்ளது.
மேற்கு மத்திய வங்காள விரிகுடா மற்றும் அதை ஒட்டியுள்ள பகுதிகளில் வலுவான குறைந்த காற்றழுத்த தாழ்வு மண்டலம் நிலை கொண்டுள்ளது.
இதன் காரணமாக, ஆந்திரப் பிரதேசம், மேற்கு வங்கம் மற்றும் வடகிழக்கு இந்தியாவில் அடுத்த இரண்டு நாட்களுக்கு மழை பெய்ய வாய்ப்பு உள்ளது.
அசாம் மற்றும் மேகாலயா மாநிலங்களில் சில பகுதிகளில் அக்டோபர் 23-ஆம் தேதி அன்று பலத்த மழை பெய்யவும் வாய்ப்பு உள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1666449
----
(Visitor Counter : 88
கலாசாரத்துறை அமைச்சகம்
தொல்லியல் இடங்களில் பரிசுப்பொருள் விற்பனை அங்காடிகளை உருவாக்க ஏ.எஸ்.ஐ திட்டமிட்டுள்ளது
இந்திய தொல்லியல் துறை தனது நினைவுச்சின்னங்களில் பரிசுப்பொருட்கள் விற்பனை அங்காடிகளை நிறுவ திட்டமிட்டுள்ளது, இது கலாச்சார மற்றும் படைப்பாற்றல் தொழிலை சார்ந்தவர்கள் நினைவுச் சின்னங்களுடன் நெருக்கமாக பணியாற்றுவதற்கான வாய்ப்பை உருவாக்குகிறது. பாரம்பரிய நினைவுச்சின்னங்களின் ஆர்வத்தை உருவாக்குவதற்கும் மேம்படுத்துவதற்கும் நினைவுச் சின்னங்களைப் பயன்படுத்த இந்திய தொல்லியல் துறை விரும்புகிறது.
இந்திய கலாச்சார கைவினைப்பொருட்கள் மற்றும் பாரம்பரியத்தின் மீதான ஆர்வத்தையும் அங்கீகாரத்தையும் அதிகரிக்கும் பொருட்டு, தொடர்புடைய கைவினைஞர்கள் மற்றும் அவர்களின் சமூகங்களின் பாதுகாப்பு, மேம்பாடு மற்றும் நிலையான வாழ்வாதாரத்திற்கு வழிவகுக்கும் பொருட்டு, தொல்லியல் துறை www.eprocure.gov.in மற்றும்www.asi.nic.in ஆகிய இணைய தளங்களில் விருப்ப முன்மொழிவு விண்ணப்பங்களைக் கோரியுள்ளது. 84 நினைவுச்சின்னங்களின் முழுப் பட்டியலும் இந்த இணையதளங்களில் வெளியிடப்பட்டுள்ளது.
தேசிய முக்கியத்துவம் வாய்ந்த நினைவுச் சின்னங்களில் உயர்தர நினைவுப் பரிசுப் பொருட்கள் அங்காடிகளை நடத்துவதற்கான கொள்கையை கடந்த இரண்டு ஆண்டுகளாக தொல்லியல் துறை பரிசீலித்து வருகிறது. நினைவுப் பரிசுப் பொருட்கள் அங்காடிகள் இந்திய மக்கள் தங்கள் பாரம்பரியத்துடன் இணைந்து ஒரு பார்வையாளர் அனுபவத்தை வழங்குவதை நோக்கமாகக் கொண்டுள்ளன.
விருப்ப முன்மொழிவு விண்ணப்பங்களை தரவிறக்கம் செய்வதற்கான இணைப்புகள் கீழே கொடுக்கப்பட்டுள்ளது:
www.eprocure.gov.in மற்றும்www.asi.nic.in.
சிறப்பு சேவைகள் மற்றும் கட்டுரைகள்
அசோக் ராய் பயிற்சி சிமுலேட்டர் வளாகத்தின் தொடக்கத்தை நினைவுகூரும் வகையில் சிறப்பு அஞ்சல் உறை 2023 ஏப்ரல் 25 அன்று வெளியிடப்பட்டது
அரக்கோணத்தில் உள்ள ஐஎன்எஸ் ராஜாளியில் அசோக் ராய் பயிற்சி சிமுலேட்டர் வளாகத்தின் தொடக்கத்தை நினைவுகூரும் வகையில் அஞ்சல்துறையின் தமிழ்நாடு சரகத்தின் கீழ் உள்ள சென்னை நகர் மண்டலம் சிறப்பு அஞ்சல் உறையை 2023 ஏப்ரல் 25 அன்று வெளியிட்டது.
இந்த சிறப்பு உறையை அஞ்சல்துறையின் சென்னை நகர் மண்டலத்தின் போஸ்ட்மாஸ்டர் ஜென்ரல் திரு ஜி நடராஜன் வெளியிட பாதுகாப்புத்துறை செயலாளர் திரு கிரிதர் அரமானே பெற்றுகொண்டார். கிழக்கு மண்டல கப்பற்படை தளபதி வைஸ் அட்மிரல் பிஸ்வஜித் தாஸ் குப்தா, ஐஎன்எஸ் ராஜாளியைச் சேர்ந்த அதிகாரி திரு கபில் மேதா உள்ளிட்டோர் இந்த சிறப்பு அஞ்சல் உறை வெளியீட்டு நிகழ்ச்சியில் கலந்துகொண்டனர்.
அசோக் ராய் பயிற்சி சிமுலேட்டர் வளாகம் என்பது பி81 போர் விமானத்தின் விமானப் பணியாளர்களுக்கும், நிலப்பகுதி பணியாளர்களுக்கும் பயிற்சி அளிப்பதற்கான நவீன சிமுலேட்டர் ஆகும். அமெரிக்கா, பிரிட்டன், ஆஸ்திரேலியா ஆகியவற்றுக்கு அடுத்தபடியாக இந்தவகையில் நான்காவதாக செயல்பாட்டுக்கு தயாரான திட்டமாகும் இது. மேம்பட்ட பயிற்சி தரங்களை இது கொண்டுள்ளது. 1971-ம் ஆண்டு இந்தியா-பாகிஸ்தான் போரின் போது முக்கிய பங்களிப்பு செய்த இந்திய கப்பற்படை கப்பலின் விமானியாக இருந்த லெப்டினென்ட் கமாண்டர் அசோக் ராயின் பெயர் இந்த சிமுலேட்டருக்கு சூட்டப்பட்டுள்ளது. இவர் வீர் சக்ரா விருதும், கப்பற்படை பதக்கமும் பெற்றவர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.80 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.80 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 34,598.மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.08 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,481 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,36,152.
இந்தியாவில் கடந்த 24 மணி நேரத்தில் 1,968 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,09,801 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.59 கோடி  வாராந்திரத் தொற்று 0.94 சதவீதமாக உள்ளது. தினசரித் தொற்று விகிதம் 1.29 சதவீதமாக பதிவாகியுள்ளது.